  Майя Бывальцева Удмуртиысь Кун Кенешлэн депутатэзлэн Геннадий Кудрявцевлэн мандатэзлы кандидат тодмо луоз кык арня ортчыса. Сое быръёзы «Единая Россия» фракцилэн кенешоназ. Иворъёсъя «Удмуртия» агентстволы со сярысь вераз элькун парламентлэн тӧроез Владимир Невоструев. «Ужпумез быдэстозы 14 нуналскын «Единая Россия» фракциын, тодматозы Кун Кенешлэн вуоно сессияз», — ватсаз Владимир Невоструев. Тодэ вайытом, 29-тӥ южтолэзе Кун Кенеш Геннадий Кудрявцевлэсь ужоскетъёссэ дырызлэсь вазь дугдытон сярысь пуктэтэз юнматӥз. Сыӵе куронэн со ачиз вазиськиз. «Аксион-Холдинглэн» кивалтӥсез Кун Кенеше быръемын вал «Единая Россия» партилэн списокезъя 2012-тӥ арын. Тегъёс: Политика Ижкар ВладимирНевоструев Удмуртия ЕдинаяРоссия КунКенеш депутатъёс  